b'\n_START_ARTICLE_\nPFC Levski Sofija\n_START_PARAGRAPH_\nLevski Sofija (bolgarsko \xd0\x9f\xd0\xa4\xd0\x9a \xd0\x9b\xd0\xb5\xd0\xb2\xd1\x81\xd0\xba\xd0\xb8 \xd0\xa1\xd0\xbe\xd1\x84\xd0\xb8\xd1\x8f), ali preprosto Levski je bolgarski nogometni klub iz Sofije. Ustanovljen je bil 24. maja 1914 in igra v 1. bolgarski nogometni ligi. Klub so \xc5\xbee leta 1911 ustanovili \xc5\xa1tudentje sekundarne visoke mo\xc5\xa1ke \xc5\xa1ole, kjer je bil nogomet glavni \xc5\xa1port. Leta 1914 pa je bil klub uradno registriran in poimenovan po bolgarskemu revolucionarju in narodnemu heroju, Vasilu Levskemu. Klub \xc5\xbee od leta 1921 ni bil relegiran v ni\xc5\xbejo ligo in v tem \xc4\x8dasu je osvojil 73 pokalov, od tega 26 liga\xc5\xa1kih pokalov, 25 bolgarskih pokalov ter 3 superpokale. Mednarodno pa je Levski pri\xc5\xa1el tudi do treh \xc4\x8detrtfinalov pokala evropskih pokalnih zmagovalcev ter dveh \xc4\x8detrtfinalov Evropske lige. Leta 2006 pa je kot prvi bolgarski klub nastopil v Ligi prvakov._NEWLINE_Doma\xc4\x8di stadion Levskega je Stadion Georgija Asparuhova. Barva dresov pa je modra.\n_START_SECTION_\nRivalstvo\n_START_PARAGRAPH_\nNajve\xc4\x8dji rival Levskega je PFC CSKA Sofija. Dvoboj med tema dvema kluboma je znan kot ve\xc4\x8dni derbi.'